રિવરફ્રન્ટમાં જમાલપુર છેડે આવવા જવાના રસ્તા સાંકડા હોઇ તેની ડિઝાઇનમાં સુધારો કરવો, વડોદરા એકસપ્રેસ હાઇવેના કોર્નર સો જેટલી લકઝરી બસ ઊભી રહેતી હોઇ નાગરિકોને પડતી હાલાકી નિવારવા પે એન્ડ યુઝ બનાવવું, ઇસનપુર બ્રિજ પાસે ટ્રાફિકની સમસ્યાના નિરાકરણ માટે ટ્રાફિકનો પોઇન્ટ મૂકવો, હાટકેશ્વર બ્રિજની બંને બાજુનો બિસ્માર રોડ હજુ “જૈસે થે” હોઇ તેેને રિપેર કરવા, ઘોડાસરમાં કેનાલની બાજુમાં દશથી પંદર સોસાયટીઓમાં પીવાનાં પાણીની તકલીફ પડતી હોઇ નજીકની પાણીની ટાંકીને મોટી કરવી, લીલા-સૂકા કચરાના ડસ્ટબિનનું વિતરણ બંધ થયું હોઇ તેનું સિવિક સેન્ટરમાંથી વિતરણ કરવું જેવી સ્ટેન્ડિંગ કમિટીના આ સભ્યના બાકી પ્રશ્નોની યાદી છે. પરંતુ હજુ સુધી કોર્પોરેશનના વિવિધ વિભાગો પૈકી એક પણ વિભાગ સ્ટેન્ડિંગ કમિટીના સભ્યના બાકી પ્રશ્નનો ઉત્તર આપવાની તસદી લીધી નથી.